CELEX: C2005/217/20
Language: lt
Date: 2005-09-03 00:00:00
Title: 2005 m. liepos 7 d. Teisingumo Teismo sprendimas (penktoji kolegija), Byloje C-383/03 (dėl Verwaltungsgerichtshof prašymo priimti prejudicinį sprendimą): Ergül Dogan prieš Sicherheitsdirektion für das Bundesland Vorarlberg (EEB-Turkijos asociacija — Laisvas darbuotojų judėjimas — Asociacijos tarybos sprendimas Nr. 1/80 — 6 straipsnio 1 dalies trečia įtrauka ir 2 dalis — Teisėtas darbas valstybėje narėje — Nuosprendis baudžiamojoje byloje — Laisvės atėmimo bausmė — Poveikis teisei apsigyventi)

3.9.2005   
            
            
               LT
            
            
               Europos Sąjungos oficialusis leidinys
            
            
               C 217/11
            
         
      TEISINGUMO TEISMO SPRENDIMAS
   
   (penktoji kolegija)
   2005 m. liepos 7 d.
   Byloje C-383/03 (dėl Verwaltungsgerichtshof prašymo priimti prejudicinį sprendimą): Ergül Dogan prieš Sicherheitsdirektion für das Bundesland Vorarlberg
       (1)
   
   (EEB-Turkijos asociacija - Laisvas darbuotojų judėjimas - Asociacijos tarybos sprendimas Nr. 1/80 - 6 straipsnio 1 dalies trečia įtrauka ir 2 dalis - Teisėtas darbas valstybėje narėje - Nuosprendis baudžiamojoje byloje - Laisvės atėmimo bausmė - Poveikis teisei apsigyventi)
   (2005/C 217/20)
   Proceso kalba: vokiečių
   Byloje C-383/03 dėl Verwaltungsgericht (Austrija) 2003 m. rugsėjo 4 d. sprendimu, kurį Teisingumo Teismas gavo 2003 m. rugsėjo 12 d., pagal EB 234 straipsnį pateikto prašymo priimti prejudicinį sprendimą byloje Ergül Dogan prieš Sicherheitsdirektion für das Bundesland Vorarlberg, Teisingumo Teismas (penktoji kolegija), kurį sudaro kolegijos pirmininkė R. Silva de Lapuerta ir teisėjai R. Schintgen (pranešėjas) ir P. Kūris; generalinis advokatas D. Ruiz-Jarabo Colomer, sekretorius R. Grass, 2005 m. liepos 7 d. priėmė sprendimą, kurio rezoliucinėje dalyje nurodyta:
   Turkijos pilietis, kuris pagal 1980 m. rugsėjo 19 d. Asociacijos tarybos sprendimo Nr. 1/80 dėl asociacijos plėtros 6 straipsnio 1 dalies trečią įtrauką naudojasi teise laisvai pasirinkti bet kokį apmokamą samdomą darbą, nepraranda šios teisės dėl nedarbo net ir kelis metus trunkančio įkalinimo metu, kadangi jo nebuvimas priimančios valstybės teisėto darbo rinkoje yra laikino pobūdžio.
   Šios nuostatos suinteresuotam asmeniui suteikiama teisė dirbti ir su ja susijusi teisė gyventi gali būti ribojamos pagal to paties sprendimo 14 straipsnio 1 dalį tik viešosios tvarkos, visuomenės saugumo ir sveikatos sumetimais arba jei Turkijos pilietis praleido pagrįstą terminą, per kurį po jo išlaisvinimo galėjo susirasti naują apmokamą samdomą darbą.
   
      (1)  OL C 35, 2004 2 7.